51 लाख रुपए की धोखाधड़ी का मामला दर्ज
एकखनन व्यवसायी ने मंगलवार को तीन नामजद आरोपियों के खिलाफ धोखाधड़ी का आरोप लगाते हुए मामला दर्ज करवाया है। आरोपियों ने 51 लाख की धोखाधड़ी की है।
इस बारे में प्रार्थी भंवरलाल पुत्र मांगीलाल निवासी भाकरों की ढाणी मकराना ने रिपोर्ट दर्ज करवाते हुए राजेन्द्र सिंह पुत्र भंवर सिंह खींचियों की कोटड़ी बोरावड़, रामचंद्र गुर्जर पुत्र श्रवण राम गुर्जर निवासी सबलपुर एवं सुरेश कुमार ढाका पुत्र सरदारराम निवासी खेतड़ी झुंझुनूं के खिलाफ आरोप लगाए है।
प्रार्थी ने बताया कि उसने आरोपी राजेन्द्र सिंह आसींद के जालरा गांव में एक ग्रेनाइट खान की मालिक भंवर कंवर रितेन्द्र कंवर से 28 अगस्त 2012 को एक अनुबंध पत्र निष्पादित कर खान को 5 अगस्त 2014 से खनन हेतु लीज पर ली थी।
प्रार्थी राजेन्द्र ने खान पर सम्मिलित रूप से खनन कार्य किया एवं कार्य हेतु एक एलएनटी मशीन, महेंद्रा ट्रैक्टर, सुजूकी मोटरसाइकिल, वायरसा मशीन, तीन क्रेनों सहित मशीनरी की खरीद की थी। दोनों संयुक्त रूप से खनन कार्य करना संभव नहीं हुआ तो प्रार्थी ने अपने हक हिस्से को आरोपी राजेन्द्र को 26 फरवरी 2016 को एक करोड़ एक लाख रुपए में देना तय हुआ। आरोपी ने प्रार्थी को पचास लाख रुपए नकद अदा कर शेष राशि 51 लाख 10 जून 2016 को अदा करने का इकरारनामा किया। आरोपी ने रकम का भुगतान किए बगैर खान चालू करते हुए एलएनटी मशीन सबलपुर निवासी रामचंद्र गुर्जर को बेच दी जिसके बाद रामचंद्र ने मशीन को सुरेश ढाका को बेचान कर दी। उन्हें विवाद की संपूर्ण जानकारी थी। उधर मशीन फाइनेंस पर ली हुई थी जिसकी किश्तें नहीं चुकाने के कारण फाइनेंस कंपनी मशीन को ले गई एवं अब प्रार्थी पर कार्रवाई करने की तैयारी में है। प्रार्थी ने मामला दर्ज करवा आरोपियों के खिलाफ कार्रवाई करने की मांग की है।
hin_Deva hin_Deva hin_Deva hin_Deva hin_Deva